Gaižiūnų geležinkelio stotis

Gaižiūnų geležinkelio stotis – stotis Vilniaus–Šiaulių geležinkelio ruože Jonava–Kaišiadorys. Geležinkelio mazgas, kurio pietinėje dalyje geležinkelio linijos išsišakoja į Vilnių ir Kauną (Gaižiūnų geležinkelio stotis yra linijų Vilnius–Klaipėda ir Kaunas–Jonava susijungime). Tai krovininė stotis, kurioje keleiviniai traukiniai nestoja. Stotis yra svarbus krovininio transporto mazgas, čia krovininė linija atsišakoja į didžiausią Baltijos šalyse trąšų gamintoją – „Achemą“, vieną didžiausių Lietuvos įmonių. Stotis naudojama ir karinei technikai pergabenti,Pėsčiųjų viadukas Jonavos rajone – nesaugus, jį leista naudoti tik laikinai Skaitykite daugiau: https://www.15min.lt/naujiena/aktualu/lietuva/pesciuju-viadukas-jonavos-rajone-nesaugus-ji-leista-naudoti-tik-laikinai-56-753576. 2017-02-10, 15min.lt (tikrinta 2026-02-02). kadangi netoliese yra Gaižiūnų poligonas.

Keleivių rūmų pastatas yra kultūros paveldo objektas (Nr. ). Per geležinkelį nutiestas Gaižiūnų geležinkelio viadukas pėstiesiems.

 Istorija 

Stotis atidaryta 1871 m. Liepojos–Romnų geležinkelio linijoje kaip IV klasės geležinkelio stotis, buvusi už 22 varstų nuo Kaišiadorių. Čia pastatyti tinkuoto mūro stoties rūmai, išlikę iki šiol. 1916 m. link Kauno nutiestas Palemono–Gaižiūnų geležinkelis – taip stotis dvikeliu geležinkeliu sujungta su Palemonu prie Kauno.

1978 m. pastatytas Gaižiūnų geležinkelio viadukas.Uždaromas Gaižiūnų geležinkelio stoties pėsčiųjų viadukas. 2017-01-30, Jonava.lt (tikrinta 2026-02-02). Anksčiau stotyje sustodavo keleiviniai traukiniai.

2024 m. stoties rūmų pastatas įtrauktas į paveldo registrą.

 Gyvenvietė 

Aplink stotį įsikūrė geležinkelio stoties gyvenvietė, gyvavusi nuo XX a. iki XXI a. pradžios. Joje gyveno daugiau žmonių nei Gaižiūnų kaime. 2015 m. gegužės 27 d. geležinkelio stoties gyvenvietė panaikinta – ji priskirta Gaižiūnų (26,46 ha), Konstantinavos (0,32 ha) ir Ruklos (0,26 ha) kaimams.2015-05-27 LR Vyriausybės nutarimas Nr. 524

 Galerija 

 Šaltiniai 

Kategorija:Jonavos rajono savivaldybės geležinkelio stotys
Kategorija:Panaikintos Jonavos rajono savivaldybės gyvenvietės
Kategorija:Lietuvos kultūros vertybės: geležinkelio stotys